
Pulakna 


HIAI LAIBU kisuangsawn li Hindan Hoih kichite Laisiangthou a bul- 
phuh akigelh ahi, Laisiangthou in mihing hin dingdan hia a gen dan 
tawh kizawi tawn. 

Naupang i chih hai lou hialte ahi ua, nulepate’ mitmei, a maitai 
uh leh maigum uh bang a mankhe pahpah thei qhi. Tuachi hi’n, 
insunga nulepate omdan in a hinna uah i theih Iouh kalin gen tampi 
a na nei man hi. Nulepate kam khauh leh gum ahih ua leh tate 
tuachi dia hilh ngai lou in a hongtuachi ngal mai ua, kamdam leh 
nelhuai leh omdan hoihte ahih ua leh tuachi mah honghi tou ngal- 
mai uh hi’n a kithei. Huaiziakin ahi, in tuh School hoihpen ahi a 
kichih. Nulepate’ hinkhua tuh naupang’ copy-bu ahi. 

Naupang a lungsim uh bangmah tawh kihel khawm lou a chim 
kilkel ahih lai hun chi hoih chi pha khantoute tuh hun laitak ahi. 
Hichih lai naupang thil theih-a a theih vilvel ding ua i deih leh a 
theihsiam theih dingdan pen ua a lungsim ua guanlut mengmengna 
dia hun hoih ahi. Hiai laibu tuachi ding deihna a kigelb ahi, nau- 
pangte a hinkhua uh a hoihlama honsektou leh honlamtou ding. Hia’h 
sinsaktute in a nulepate tuachih dia a thuaptu lei ahi zaw uhi. ‘ Naupang- 
in kum thum a chin ma’n itna a nei theita” (Sheila Graham ). 

Hiai laibute gelhna ah Pu Fr. J.D. Pereira gelh Practical Moral 
Science bute etton pen a neih leh ei kalchara kigelh ahi. Hiai laibu’n 
a deihten leitunga tangte a din a, luite a luan sungteng mihing hin- 
khua ah tul ni chih a neih a uphuai kei School a tawi dia hoihzaw 
i neih ma taksap awnghu a tawi dia pomthei thuneihna neite tung 
ah ka lung a dam hi. 

-TL 

1. PATHIAN-IN HONIT 


KIMCHING naupang pai thei tung ahi. 
Lamlai ah a pai. Jeep a hongtai. Launadan 
a thei kei. A kiangnai ah Vungpi a om. Amah 
kum sawm mi ahi. Kimching a ban in a 
vakai khia- Hia’n bang a honlak a? Vungpi’n 
Kimching a itdan leh a tunga a migitdan horn 
theisak hi. 

Eite leng Kimching banga panpih ngai 
i hi. I niteng hinkhua uah Pathian’ piina 
khut i kiphamawh uhi. Amah louin bangmah 
hih theih i nei kei. 

Pathian i Pa hoih un eite honit a, a hon- 
iimsak hi- A itna tawpbei ahi. Panpih i 
ngaih chiang un A honpanpih zel. A honit 
ziakin ei adia hoih taphot A honpia hi. Eite 
Amah honsiam i hi. 



2 


HINDAN HOIH 


Pathian in itna tawpbeia A bonit ziakin 
Amah i it thuk ding uh ahi. A thu mangin 
A deihlam in om ni hang. • 


HIH DING 

A nua’ a awnnate ah “Dik” hiam “Diklou” ehih gelh in: 

1. Eiten Pathian’ piina khut i kiphamawh uhi _ 

2. Pathian louin bangteng i hih thei. . J _ 

3. Pathian’ itna tawpnei ahi. ■ 

4. Pathian i Pa hoih un eite honit a, A honlimsak hu 



I 

2. MUANKIM-IN A PA A IT 


MUANKIM-in a pa vai a hongtun chiangin 
a na dawn sek. A tawl a ahihhangin a 
tanu neulai muh a kipak hi. 

Muankim-in a pae.it. A pa’n leng a it. 
Nektheih bangbang hiam leh milim bute 
a puak. Pathian-in pa hoih amah limsak 
ding pia ahi chih a thei. Hiai ziakin Pathian 
tung ah a kipak hi. 

Muankim-in a pa vai a hongtun chiangin 
a panpih sek. Hiai tuh a itdan genna ahi. 
A sandal a na pia- Silhleten a kikhekna ding 
a na pia. Tutphah a tutna ding a na pia. 
Huan tui dawnding leh singpi a na pia hi : 
Tuachin a pa a kipaksak. A pa a nuih mai hi. 

Muankim-in a pa a it ziaka tua teng 
hih ahi- Eiten leng i pate i it ding uh ahi. 

I it ua leh a thu uh i man ding uh, amau i 

panpih ding ua, i omdan hoihte ua i kipah- 
sak ding uh ahi. 

Pathian i van Pa un i pate a honpiak 
ziakin A tung ah i kipah ding uh ahi a, 
huan i pate vualzawl ding leh damtheihna 
pe dia Amah i ngetsak ding uh ahi. 

Ka pa’n kei a honit, 

Ka nu’n kei a honit. 

Ka inn ding a bawl uh. 

Amau kei honit uh. 

Ken leng amau ka it. 

Ka inn uh ka ngai uhi. 

- TL 


HIH DING 

1. Muankim-ia bang ahia a hih? 

2. Banghanga hih ahia? 

3. Eiten leng bang ahia i hih ding? 

4. Banghanga hih ding i hi ua? 

3. NU-TE PANPIH 


NU nekletak ding huariiri a buai A ta 
Mungpu leh Chingpi a sam a, a delh tet- 
tet uhi. 

Mungpu’n mehding a malpih. A nau 
Chingpi’n kuangte a sil hi. Tuachin a nu uh 
a panpih uhi. A kipak a, a nuih mai hi. 
Amau a it tuntun. Mungpu leh Chingpi’n a 
nu uh a it uhi. Tua hangin ahi a panpih uh. 

Mungpu leh Chingpi’n a nu uh a panpih 
mah bang un na nu leh pa uh it unla, 
panpih un aw. Hi leh a nih un a kipak tuak 
ding uhi Pathian-in ta a nulepate uh it a 
panpihte a deih ziakin A kipak ding hi. 

Pathian Itna Ahi 
% 

Ka pa ka mu thei. 

Ka nu ka mu thei. 

Kei a honit tuaktuak uh. 

Pathian ka mu theikei. 

Aman leng kei a honit. 
Pathian-in ka nu leh ka pa it 
di’n a hondeih. 

- TL 


HIHDING 

1. (1) Nu’n bang a hi a a hib ? ' 

(2) Mungpu leh Ghingpi’n a nu uh bangchin a 
panpih ua? 

(3) Nu barighanga kipak ahia ? 

(4) Nu na panpih ngeita hia? 

(5) Bangchin ahia Pathian na kipahsak theih ding? 

2. Na nu in a na panpih theih dingdan chi thum gen 




4. MUANKIM LEH A NAUNU 


MUANKIM-in a nau a huai. A min Lunkim 
ahi. Innvengte kiang bang ah a hawhpih 
sek. A lawmten pawt dia a zot chiang bang 
un, Ka nau a neu lai, a chi a, a zui kei- A 
nau a en a, a limsak zaw hi. A nau ut ding 
lamlam in a don a, tengta bang a kineihpih 
a, akhenchiang’ marble bangin a kimawlpih 
sek hi- 

Nu’n hawhna a neih chiang’ Muankim-in 
a nau a naen ding chih a theia, muangtakin 
a ngansiah sek- Muankim a nu kineppih 
bangin a na om sek ; Tuachin a nu a hongpai 
chiang’ a kipak a, a pakta hi A pakta a, a 
deihte leisak ding a kilawp hi. 

Na naunu hiam na naupa neulai bang- 
zah vei na donta a? A tung uah bangzah 
vei na gum sek a? Gumlou a, ama. bel 
migi zaw sek na hih aleh, ta hoih na hi 

dia, nanu’n a honpakta ding hi. Tuachi na 
hih kei leh bel, na nu’n nau neulaite don 
di’n a honmuang kei'ding hi 


HIHDING 

1. Muankim-in a nau a lirnsak hia? 

2. Banghanga kimawlpih ahi? 

3. Muankim a nu’n banghanga pakta ahia? 

4. Bangchi le teh na nu’n honpakta ding ahia? 

5. Bang na chih leh na nu’n honmuang lou ding ahia? 

5. SKUL KAI 


GINPU LEH CHINGTA unau ahi ua, 
school a kai tuak uhi. Zing beltakin a thou 
ua, lai s sim uhi, Annek zawh chia’n school 
kai din a kisa ngalmai uhi- Thou baih lou 
hi le uh school a lap kei ding uhi. A nu'n a 
phawn peuhpeuh chia’n a thou pah sek uhi. 
Nang leng Ginpu leh Chingta mah banga na 
thawh baih a, school lap dia nakuan ding ahi. 

Ginpu leh Chingta in school uniform 
siang a silh ua, A khetuam uh a lou a nuhzol 
hoih ua, a sam uh a hiatmam uhi. A nalh 
ua, a fel uhi, 

A lesson-te uh inn ah a zil uh- Home¬ 
work a schoolpute piak peuhmah a hih vek 
ua Class ah dotnate hoihtakin a dawng zel 
uhi Thu a rnang ua, a lesson-te uh a limsak 
ua, a hih hoih ziak un sinsaktuten a pakta 
uhi. Lawmte tawh a kina ngeikei ua, lai 
leng a kilai ngeikei uhi. 

Naupang hoih ahi ua, a schoolpute un 
a it ua, a deihsak uhi- 

Nang leng Ginpu leh Chingta mail banga 
naupang hoih hi in aw. Hi leh ra nulepa’n 
a honpakta ding ua, na schoolputen a hon- 
deihsak ding uhi. 


HIHDING 

1. Ginpu leh Chingta banghanga thou baih ahi ua? 

9. Ginpu leh Chingta naupang hoih ahi uh hia? 

3. Bangchin ahia Ginpu leh Chingta i bat theih ding? 

6. VUNGPI LEH A NAUPA 

VUNGPI numei naupang kum giat mi 
ahi. Lamka a teng abi- Nau pasal neu khat 
kum li mi a neia, a min Santa ahi. Ni khat 
a nu uh mehding leh poimawh dangdang 
lei din bazar ah a hawh hi. 

Tua kalin Vungpi’n a nau a na en. 
Marble a na kituh ua, Vungpi’n a nau a 
sawnpuk kha hi. A. nau a kap kap hi. A 
nu a hongtung a, Santa a pom a, kah a tawp 
ngalmai. Vungpi’n a nau bang na chih ahia 
chih a dong hi, Vungpi’n marble kituh ua, 
sawnpuk kha a hihdan a hilh hi-' Vungpi’n 

a nu thudik a hilh leh a kipak a, bangmah 
a lawh kei. Vungpi’n a nau ka tuachih 
nawn kei dia, ka it dia, ka duat ding a 
chi. Hibang a chih theih a nu a kipak hi. 

HIHDING 

A nuaia a awnnate ah “Dik” hiam “Diklou” gelh in: 

1. Nu bazar ah mehding lei din a hawh.__ 

2. Vungpi leh a naupa naulem a kituh uh._ 

3. Vungpi’n thudik a gen.__ 

4. Nu’n Vungpi a vua._ 

5. Vungpi’n a nau it ding a chih a nu a kipak. 

7. HUN ZAT HOIHDAN 


GINTHANG naupang hoih ahi. Kum 
sawmlenih mi ahita. Ta upa a hi. Nitengin 
school a kai gige. A naute gel leng a kai 
uhi Skul kai a pai chiang un a naute a 
lesson-te uh a zilpih sek. Huai zawh chiang’ 
a kimawlpih zel. A nulepate thu a manga, 
a chihchih un aom. Sawlna a neih chiang 
bang un a mang khial kei. Nitak chiangin 
amah lesson-te a zil zelzel. 

Ginthang tuh ta thumang leh nulepate 
zahtak mi ahi A naute a it a, a limsak, 
Huaiziakin a nulepaten a pakta ua, a deih- 
sak uhi. Naupang hoih ahi a, mi’n leng a 
ngaithei uhi 

Hun i neih tuni ahi. Zan a paikhnisa 
ahi : Zingchiang lah a hongpiang nailou ahi 
Tuni hun i neih a hawmdan leh a zatdan 
i siam ding ahi- Tuni tuh i nulepate thu 



manna a neih ding ahi; amau zahtakna a 
zat ding. School kaina a neih ding. Lai- 
simna a neih ding. Nasepna a neih ding. 
Naute limsakna leh itna a neih ding. Ki- 
mawlna bang a neih ding. Hun zat hoih 
siamte mi kipak leh mi lawhching. theite 
ahi uhi. Nang leng Ginthang banga hun 
zatsiam hih sawm in aw. Hi leh na nahlawh 
a pek ding hi. 


HIHD1NG 

1. Ginthang-in school kai pai chiang’ bang a hih sek a? 

2. Nitak chiangin bang a hih a? 

3. Ginthang bang achih leh a nulepaten pakta ua, deihsak ahi ua? 

4. Bang chi lechin mi’n honngai ding ahi ua? 



HINDAN HOIH 



8. KILAI LOUH DING AHI 


KftM TUNGIvUN tuh louh ding; ahi. Ki- 
nak louh ding ahi. Kilai. louh ding ahi; kilai 
a hoib kei. Kilai thil diklou ahi. I kilai chiang- 
in i kihihna sek hi. 

Eite i vek un Pathian’ tate i hi. I kilai 
ua leh Pathian-in honpakta kei ding. Amah 
i van Pa un eite A hon it bangin ki-it tuah 
chiat di’n A hondeih hi. I kilei ua leh i 
kipak kei ding ua, huan Amah i kipaksak 
kei ding uhi. Pathian-in, Ki-it tuah chiat un, 
a honchi hi ’Chihleh, i kinak ua, i kilai 
chiang un Pathian thu mang i hi uh hia? 
Hilou. A thu i mang kei ua, A ta i sanggampa 
leh i sanggamnu hite hua i hi uhi. Na sang- 
gampate hiam na sangamnute tawh na kinak 
a, na kilai chiangin Pathian na tung ah a 
heh a, A hon gawt ding hi. Aman ulenaute 
leh lawmte tawh kihouthei ding leh kha- 
muanga hing di’n A hondeih hi. 

Pathiaiwn eite kilawm hoih vek dingin' 
A hondeih. I kinak ua i kilai chiang un 
Amah i lungnasak tuntun uhi Tu a naupang 
neu i hih lai ua i kinak ua i kilai ua leh 
i honglet' chiang un: tuachia om i zoagsang 
kha ding hi. Lawm ding, 1 nei kei ding 
Melma i kineih zaw ding. Kuaman a hon- 
ngai kei ding Mi’n a hon gense zaw phet 
ding. Mi honngaih na ut kei dia hia? 

Kuamah zakdah ding gen. ken Kamsia 
kamsia in thuk ken.. Hi leh, mi’n honoakta. 
dia, a honngai ding uhi Na nulepa’n kon- 
pakta dia, Pathian in a honkipahpih ding, hi. 

HHIDING 

1 Hiaite a dik leh diklouh gen in: 

(1) Kam tungnun kituh louh ding ahi. 

(2) ■ Kinak kilai ding ahi: 

(3) Pathian* ta i hi vek: uh. 

(4) Pathian-in ki -it tuah chiat di’n a hondeih kei. 

(5) Kuamah zakdah ding gen louh ding ahi: 

2. Bawng int 

(1) Bang i chih ua leh, kipak lou ding i hia? 

(2) Bang i chih ua leh Pathian-in honpakta lou ding ahia? 

(3) Pathian-in bangohi di’n a hondeih a? 

(4) Bang i chih chiang ua Pathian Jungnasik i hia? 

(5) Bangohi' le hang i nulepaten honpakta ding ahi ua? 

9. GUKTAK THILDIKLOU AHI 


PASAL NAUPANG khat-in mi lengthei 
zuak lai a muhlouh kalin a gu. Numei nau- 
pang khat in a lawmnu’ pencil a guksak hit 

Hiai naupangte gel-in thil diklou bang- 
hiam a hih tuak ahi. Thil amau’a hilou la 
ahi uh. A neitute phalna lou a la ahi uhi. 

Lengthei zuaktu’n a lengthei pasal nau- 
pang-in a gukiam a thei kei. A mu keia, 
ahihhangin Pathian-in a na mu kilkel hi. 
Pathian-in thil tengteng a mu vek. Midangte 
thilneih i guk ding A hondeih kei. Guktak 
ziakin A hon gawt ding hi. 

Mi' thil i guk chiangin gut i hi. A man 
i pe keiJhi Guktakin Pathian a kipaksak 
keia, A^Tfon gawt lawh ding hi. 

I guktak chiangin Pathian i lungnasak 
hi- A man eite A honit hi. Thil i kiphatmawhte 

A honpia hi. Tua ahih chiang’ mi’ van i guk 
louh ding ahi. Aman i deihte ei adia hoih 
ahih aleh A honpe ding. A honpiak kei 

ieh, ei adia hoihlou ahih ziak ahi ding. 

Guktakin i nulepate a kipaksak keia, 
a lungnasak hi Thil neuchik leng, pencil 
te leh nulmangnate bang, guk louh ding 
ahi Pathian-in a zadah hi. 


HTHDING 

‘‘Hi” hiam “Hilou” in dawng in: 

1. Guktak thil diklou ahi. _ 

2. Pasal naupang-in lengthei a lei. _ 

3. Guta lehang leng Pathian-in bangmah honlawh kei ding. 

4. I guktak chia’n i nulepate leh Pathian i lungnasak. 

IN A HONNA ENTHEK 


Pa leh a tapa' tangthu gen ni hang, 

Pa deihgawl khat-in nitak khat a inn- 
vengte’ akpi a gu hi. A tapa leng guktak- 
dan a hilh nuam a, zan khat a tonpih hi. 

Nitak khat innvengte omlouh kalin a 
akgil uh a gem uhi Pa’n gil kong a honga, 
ak khat man di’n a sawk hi. 

Ahihhang’ a tapa-in, Pa, koipeuh et ding 
na mangngilh kha zual, a chi a- A pa’n a 
khut a zukdok thak a, Koisan eita? a chi a, 

& tapa-in, Pathian-in hon en thek ahih- 
lam thei dia vanlam ettouh ding mangngilh 
na hi, a chi hi- Tuachiang’ a pa a om di 
de hi. A tapa neulai pil a sa a, a pakta 
hi. Ka tapa aw, na chi dik hi Pathian-in 
honna enthek ahi ngut, a chi hi. 

Zaktain a paikik a, guk a gu nawnta kei. 

HIHDING 

A awnnate hudim in: 

1. Pa n nitak khat __akpi a gu. 

2. A tapa leng guktakdan ___________ . 

3. Nitak khat akgil a ___ua. 

4. Pa, koipeuh et ding na . 

5. Pathian~in honna __ahi ngut. 

11. NAUPANG’ THUMNA 


NAUPANG NIH zingkalin Pathian kiang 
a thum uhi. Thangnou leh Vungta in Pathian 
in ihmut nuam a neihsak ziakin A tung ah 
kipahthu a gen uhi. 

Huan zmgkai tenain ni zat nuamsak ding- 
in Pathian a ngen uhi- Amaulemau a dmgin 
a thum uhi. Naupang hoih a hih theihna 
ding un Pathian a ngen uhi A lesson te uh 
theisiam dia panpih di’n Pathian a ngen uhi. 

A nulepate uh bang, a sanggampate 
leh a sanggamnute uh adingin leng a thum 
uhi- A sinsaktute uh leh a lawmte uh ading 
bangin a thum uhi, 

Nang tuachin na thum ngeita hia? Thum 
tuh i Toupa Pathian tawh kihouna ahi. 

HIHDING 

1. Thangnou leh Vungta-in banghanga Pathian tunga kipahthu 
gen ahi ua? 

2. Bang bang dingin ahia a thum uh? 

3. Kua kuate adingin ahia athum uh? 

12. VA-AK LEH BELGONGCHIK 


VA-AK khat dangtakin a si dekdek hi. 
Tuechih laiin belgongchik a mu a, huai zuanin 
a leng hi. A vatunga, ahihhangin bel sunga 
tui a dawn pha kei. Tuachin bel hihkek 
a sawm a, huan lehbuak a sawm zel hi 
A.hihhangin akoizaw sam hihzawh a nei kei. 
Atawpin a kianga suangtangte a tomkhawm 
khawm a, bel sung ah a khia khia hi. Tua¬ 
chin belkam tanpha'n tui a hongvungtouta. 
A dawn a, a dangtak a pha vengveng hi- 

Lungke lou, a pan teitei lawhchinna ahi. 

HIHDING 

“Hi” hiam “Hilou” in dawng in: 

1. Va-ak dangtakin a si dekdek. _______ 

2. Va-ak in taubelpi a mu. __ 

3. Bel sunga tui a dawn pha. __ 

4. Va-ak in suangtangte a thai dalh._ 

5. Tui belkam tanpha’n a hongvung tou. _______ 

6. Va-ak a dangtak a pha lah. _ 





